શીર્ષક: મોદી વિશે થરુરે વાપરેલો શબ્દ 'Floccinaucinihilipilification'નો અર્થ શો થાય?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
Twitter કન્ટેન્ટ પૂર્ણ, 1

શશી થરુરે જ્યારે પુસ્તક વિશે ટ્વીટ કર્યું ત્યારે તેમણે પુસ્તકની તસવીર સાથે લખ્યું હતું, 

"મારું નવું પુસ્તક, 'ધ પૅરાડૉક્સિયલ પ્રાઇમ મિનિસ્ટર. તેમાં 400 પાનાનાં લખાણ સિવાય Floccinaucinihilipilification પર પણ મારી મહેનત છે."

ખરેખર તેમણે વડા પ્રધાન મોદી પર એક પુસ્તક લખ્યું છે તે પુસ્તક લખવા સંદર્ભે આ શબ્દ પ્રયોજ્યો હતો.

પરંતુ આ શબ્દ મામલે સોશિયલ મીડિયામાં ચર્ચાનો દોર શરૂ થઈ ગયો. થરૂર આવા વિશિષ્ટ શબ્દોનો પ્રયોગ કરવામાં માહેર ગણવામાં આવે છે.

ઘણી વાર સોશિયલ મીડિયા પર તેમને નૅટિઝન્સ પ્રતિક્રિયા પણ આપતા જોવા મળે છે કે તમારા ટ્વીટ વાંચવા માટે તેમણે ડિક્શનરી લઈને બેસવું પડે છે.

તેમના શબ્દોનો અર્થ સમજવા ગૂગલ કરવું પડતું હોવાનું ઘણા યુઝર મજાકમાં કહેતા હોય છે.

Floccinaucinihilipilificationનો અર્થ શું થાય?

શશી થરૂરે વાપરેલા આવા અઘરા શબ્દોની વાત કરીએ તો તેમણે અત્યાર સુધી Floccinaucinihilipilification, Farrago, Webaqoof, Rodomontade, Snollygoster, Puerile, Arcan, Frisson સહિતના વિશિષ્ટ અંગ્રેજી શબ્દોનો ઉપયોગ તેમના કેટલાક ટ્વીટમાં કર્યો છે.

સૌથી મહત્ત્વની વાત એ છે કે તાજેતરમાં તેમણે વાપરેલા Floccinaucinihilipilificationને કઈ રીતે બોલવો(કે ઉચ્ચારવો) તે અંગે પણ સોશિયલ યુઝર્સ મૂંઝવણમાં જોવા મળ્યા.

તમે આ વાંચ્યું કે નહીં?

ઉચ્ચારણ શું થાય?

'ઑક્સફૉર્ડ ડિક્શનરી' અનુસાર આ શબ્દનો અર્થ થાય છે કોઈ કામને નકામું સમજવું. 

તેનો બીજો અર્થ થાય છે કોઈ પણ વાત પર ટીકા કરવાની આદત, ભલે તે સાચું હોય કે ખોટું. તેનું ઉચ્ચારણ 'ફ્લૉક્સિનૉસિનિહિલિપિલિફિકેશન' થાય છે. ગૂગલ ટ્રાન્સલેટર પણ આ શબ્દનું ભાષાંતર કરતું નથી. 

બીબીસીએ આ શબ્દ વિશે વધુ જાણકારી મેળવવાની કોશિશ કરી. 

આ મામલે વડોદરાની એમ. એસ .યુનિવર્સિટીના પ્રોફેસર સચિન કેતકરે જણાવ્યું, "મૂળ લેટિન શબ્દોમાંથી આ શબ્દ બન્યો છે. ભાષા સમય જતાં સરળ અભિવ્યક્તિના અભિગમ તરફ આગળ વધતી હોય છે."

"આથી આ પ્રકારના શબ્દો બોલચાલમાં નથી સાંભળવા મળતા. વળી આ Floccinaucinihilipilification શબ્દ સૌથી લાંબા શબ્દોમાંનો એક છે. આ પ્રકારના ખૂબ જ ઓછા શબ્દો છે."

"અઘરો શબ્દ હોવાથી તે માત્ર લખાણમાં કે ટેકનિકલ લખાણમાં જ ઉપયોગમાં લેવાય છે. જોકે, શશી થરૂરે આ શબ્દ મજાકની શૈલીમાં વાપર્યો છે."

આ શબ્દ ક્યાંથી આવ્યો?

'ઑક્સફૉર્ડ ડિક્શનરી' અનુસાર આ શબ્દ વર્ષ 1777માં વિલિયમ શેનસ્ટોને તેમની કવિતામાં 'I...